KOOSTÖÖLEPING nr. 3.2-1/22/1986-1

**Transpordiamet**, registrikoodiga 70001490, asukohaga Valge 4, 11413 Tallinn,

mida volituse alusel esindab Transpordiameti taristu haldamise teenistuse taristu ehitamise ja korrashoiu osakonna põhja üksuse ehituse juhtivinsener juhataja ülesannetes **Kadi Tuum**

ja

**Raasiku Vallavalitsus**, registrikoodiga 75010708, asukohaga Tallinna mnt 24, Aruküla 75201, Harju maakond  (edaspidi KOV), mida esindab põhimääruse alusel vallavanem **Raul Siem**,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava meetme „Säästlikumaid liikumisviise soodustava taristu rajamine“ alusel on TRAMil 2023. aastal kavas Raasiku raudteejaama pargi-reisi parkla (edaspidi objekt);
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
4. riigihangete seaduse § 43 lg 1 alusel võivad hankijad sõlmida kokkuleppe ühise riigihanke korraldamiseks;
5. ühistranspordiseaduse § 13 lg 1 p 4 alusel korraldab KOV oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks;
6. ühistranspordiseaduse § 16 lg 1 p 4 alusel korraldab Transpordiamet maakonnaliinide ja kaugliinide taristu objektide planeerimist ja haldamist ning võtab meetmeid ühissõidukitele soodusliiklusolude loomiseks;

sõlmivad pooled koostöölepingu alljärgnevas:

1. Transpordiamet:
	1. korraldab projektile projekteerimistingimuste ja ehitusloa andmise menetluses puudutatud isikute kaasamise;
	2. võtab oma pädevuse piires puudutatud isikute arvamusi arvesse või põhjendab nende arvestamata jätmist;
	3. annab projekteerimistingimused ja ehitusloa projektile;
	4. korraldab objekti riigihanke põhiprojekti koostamiseks;
	5. korraldab objekti riigihanke põhiprojekti liiklusohutuse auditeerimiseks;
	6. esitab KOVile objekti põhiprojekti kooskõlastamiseks;
	7. korraldab parkla rajamiseks vajalike maade koormamist piiratud asjaõigustega.
	8. volitab KOVi läbi viima koostöölepingus nimetatud riigihankeid ning riigihangete seadusest tulenevate otsuste tegemist;
	9. volitab KOVi esindama TRAMi riigihangete vaidlustuskomisjonis ja kohtutes;
	10. sõlmib koostöölepingu punktis 2.1. nimetatud hankemenetluse tulemusena leitud töövõtjaga lepingu kaasfinantseerijana.

1. KOV:
	1. korraldab ühise riigihanke objekti ehitamiseks;
	2. korraldab riigihanke objekti ehitamise omanikujärelevalve leidmiseks;
	3. korraldab riigihanke objekti avamiseelse ja -järgse liiklusohutuse auditeerimiseks;
	4. korraldab riigihangete läbiviimise ajal esitatud küsimustele sisuliste vastuste andmise;
	5. sõlmib koostöölepingu punktides 2.1., 2.2. ja 2.3. nimetatud hankemenetluse tulemusena leitud töövõtjatega lepingud tellijana;
	6. kohustub TRAMi nõudel viivitamata andma informatsiooni koostöölepingu punktides 2.1., 2.2., 2.3. nimetatud hankemenetluste kulgemise ja hankemenetluste sõlmitud lepingute täitmise kohta.
2. Objekti ehitamise leping:
	1. pooled sõlmivad hankemenetluste tulemusena eduka pakkujaga koos kolmepoolse hankelepingu objekti ehitamiseks, milles TRAM osaleb kaasfinantseerijana;
	2. pooled tasuvad lepingu tingimuste kohaselt teostatud töö eest otse töövõtjale koostöölepingu punktides 4.3. ja 5.1. nimetatud osades eraldi arvete alusel vastavalt lepingule.
3. TRAM rahastab:
	1. objekti projekteerimislepingut 100% ulatuses;
	2. objekti põhiprojekti liiklusohutuse auditeerimise lepingut 100% ulatuses;
	3. ehituse lepingut objekti ehituseks 54,55% ulatuses kuni 50000 eurot (ilma 15% reservi ja käibemaksuta).
4. KOV rahastab:
	1. ehituse lepingut objekti ehituseks 45,45% ulatuses kuni 41667 eurot (ilma 15% reservi ja käibemaksuta);
	2. objekti omanikujärelevalveks 100% ulatuses;
	3. objekti avamiseelse ja -järgse liiklusohutuse auditeerimiseks 100% ulatuses.
5. Eeldatav maksumus:
	1. ehitamise hankelepingu eeldatav maksumus on 91667 eurot, millele lisandub 15% reserv ja käibemaks;
	2. kui ehitustööde riigihanke pakkumuse maksumus ületab eeldatavat maksumust, siis otsustavad pooled hankelepingu sõlmimise võimalikkuse ning vajadusel sõlmivad koostöölepingu muudatuse rahastamise muutmiseks.
6. Kui projekteerimise või ehitamise käigus või auditite tulemusena ilmneb vajadus muuta projekti või ehituslepingut, finantseerib muudatuse alusel teostatavaid töid osapool, kelle kohustus oli finantseerida töid, millega muudatus seondub.
7. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.
8. KOV osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel.
9. KOV kutsub poolte esindajad osalema valmisehitatud objekti vastuvõtukomisjoni töös, mille käigus on TRAMil võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.

1. Pooled teevad mõistlikke pingutusi, et KOV saaks tema ülesannete täitmiseks jalg- ja jalgrattatee ning teevalgustuse rajatiste omanikuks ning TRAM saaks parkla omanikuks.
	1. KOV korraldab ja rahastab jalg- ja jalgrattatee rajamiseks vajalike maade koormamist piiratud asjaõigusega;
	2. KOV korraldab rajatava valgustuse ühendamise kohaliku omavalitsuse elektrivõrguga;
	3. KOV rahastab rajatava valgustuse uue elektrivarustuse liitumise kulud, kui see osutub vajalikuks;
	4. TRAM korraldab parkla rajamiseks vajalike maade koormamist piiratud asjaõigustega.
2. Poolte kontaktisikud:
	1. Transpordiameti kontaktisik: Kadi Tuum, tel 5548 968, e-post Kadi.Tuum@transpordiamet.ee .
	2. KOV kontaktisik: Sulev Puumeister, tel 5099 441, e-post: info@skpehitus.ee .
3. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
4. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt